**Мікіта Шугункоў** (нар. 17 красавіка 1992, Магілёў) — беларускі футбаліст, нападнік чэрвеньскага «Коласа».

Клубная кар’ера
---------------

Дарослую кар’еру пачаў у складзе наваполацкага «Нафтана», дзе выступаў за дубль. У Вышэйшай лізе дэбютаваў 13 лістапада 2010 года, выйшаўшы на замену ў матчы супраць мінскага «Партызана» (4:4). У сезоне 2011 гуляў за дубль, а на наступны год быў аддадзены ў арэнду «Віцебску», дзе трывала з’яўляўся ў складзе.

У сезоне 2013 вярнуўся ў «Нафтан» і стаў часцей з’яўляцца ў складзе, звычайна выходзячы на замену. У кастрычніку 2013 года асноўны нападнік навапалачан Ігар Крывабок атрымаў дыскваліфікацыю, і Мікіта замяніў яго на вастрыні атакі. Гуляючы ў стартавым складзе, 27 кастрычніка 2013 года забіў свой першы гол у Вышэйшай лізе, якім прынёс перамогу над «Мінскам» (2:1).

У 2014—2016 гадах трывала гуляў за асноўную каманду «Нафтана», пераважна выходзячы на замену. У студзені 2017 года накіраваўся ў стан бабруйскай «Белшыны» і ў лютым падпісаў кантракт. Пачынаў сезон 2017 у асноўным складзе бабруйчан, але ўлетку страціў месца ў аснове і стаў толькі зрэдку выхадзіць на замену. Па заканчэнні сезона ў снежні 2017 года пакінуў Бабруйск.

У пачатку 2018 года вярнуўся ў «Нафтан», дзе правёў сезон 2019. У студзені 2019 года знаходзіўся на праглядзе ў магілёўскім «Дняпры», аднак не падышоў і ў лютым папоўніў склад «Смаргоні». У кастрычніку 2019 года па пагадненні бакоў пакінуў смаргонскі клуб.

У пачатку 2020 года трэніраваўся з магілёўскім «Дняпром», а пазней далучыўся да «Оршы», у складзе якой пачаў сезон 2020 і стаў асноўным нападнікам каманды. У студзені 2021 года зноў трэніраваўся з «Дняпром», у сакавіку пасля прагляду падпісаў кантракт з петрыкаўскім «Шахцёрам». Пакінуў «Шахцёр» у ліпені 2021 года.

У пачатку 2022 года далучыўся да віцебскага «Вялеса-2020», а сезон 2023 пачаў у складзе чэрвеньскага «Коласа».

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2010 | Д1 | Нафтан | Беларусь | 2 | 0 |
| 2011 | Д1 | Нафтан | Беларусь | 1 | 0 |
| 2012 | Д2 | Віцебск | Беларусь | 14 | 3 |
| 2013 | Д1 | Нафтан | Беларусь | 12 | 1 |
| 2014 | Д1 | Нафтан | Беларусь | 17 | 0 |
| 2015 | Д1 | Нафтан | Беларусь | 16 | 1 |
| 2016 | Д1 | Нафтан | Беларусь | 24 | 0 |
| 2017 | Д2 | Белшына | Беларусь | 18 | 1 |
| 2018 | Д2 | Нафтан | Беларусь | 27 | 3 |
| 2019 | Д2 | Смаргонь | Беларусь | 20 | 2 |
| 2020 | Д2 | Орша | Беларусь | 21 | 6 |
| 2021 (1) | Д2 | Шахцёр | Беларусь | 6 | 0 |
| 2022 | Д3 | Вялес-2020 | Беларусь | 20 | 12 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Nikita Shugunkov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Сергей Кондратьев и Никита Шугунков сменили "Нафтан" на "Белшину"
3. ↑  Шугунков перешел в "Сморгонь"
4. ↑  Теплов и Шугунков покинули "Сморгонь"
5. ↑  Шугунков подписал контракт с петриковским "Шахтером"
6. ↑  Шугунков, Милошевский и Кисель покинули петриковский "Шахтер"
7. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |